Chanijos nomas

Chanijos nomas () – vienas iš Graikijos nomų, Kretos periferijos dalis. Užima vakarinę Kretos salos dalį. Nomui priklauso ir labiausiai pietinė Europos sala Gavdas.
Sostinė – Chanija (57,8 tūkst. gyv.).

Geografija 
Chanijos nomas, neformaliai dažnai vadinamas Vakarų Kreta, yra gražaus nesugadinto gamtovaizdžio kraštas.

Pietinėje nomo dalyje yra Samarijos tarpeklio gamtos parkas, svarbus turistų traukos centras ir bezoarinio ožio kretinio porūšio Capra aegagrus creticus prieglobstis.

Baltieji kalnai (), išraižyti Samarijos, Aradenos, Imbro ir kitų tarpeklių, yra didžiąją nomo dalį užimantys kalkakmenio kalnai, kurių viršūnės paprastai iki gegužės nuklotos sniego. Kalnuose yra daugiau kaip 40 viršūnių, kurios yra aukštesnės kaip 2000 m. Aukščiausia viršūnė – 2453 m aukščio Pahnas (Pahnes).

Vakarų Kreta itin populiari turistų tarpe pavasarį, augalų žydėjimo metu. Turistai mėgsta ir paukščių stebėjimą, populiarios rūšys – barzdotasis grifas (Gypaetus barbatus) ir kilnusis erelis (Aquila chrysaetos). Būdama sala Kreta turi daug endeminių augalų ir gyvūnų rūšių.

Chanijos nome, už 47 km nuo Chanijos, netoli sienos su Retimno nomu, yra vienintelis Kretos gėlas ežeras Kurnas (Kournas), kurio ilgis 1,1 km, plotis – 0,9 km. Seniau ežeras buvo vadinamas Korisia, pagal netoliese buvusį senovinį Korion miestą, kuriame buvo Atėnės šventykla. Anksčiau ežeras garsėjo unguriais.

Kaimynai 
Su Chanijos nomu ribojasi:
 rytuose – su vieninteliu kaimynu Retimno nomu,
 pietuose ir vakaruose – su Viduržemio jūra,
 šiaurėje – su Kretos jūra.

Savivaldybės

Buvusios provincijos 
Chanijos nomą anksčiau sudarė šios provincijos:
 Kisamo provincija (centras – Kissamos)
 Kidonijos provincija (centras – Chanija)
 Selino provincija (centras – Kandanos)
 Apokorono provincija (centras – Vamos)
 Sfakijos provincija (centras – Chora Sfakion)

Graikijos nomai